Ole Bjørn Røste

Ole Bjørn Røste (født 1963) er en norsk siviløkonom, sosialøkonom, statsviter og jurist, som er professor ved Institutt for sosiologi og statsvitenskap, NTNU.

Røste er utdannet siviløkonom fra Norges Handelshøyskole (1986) og har hovedfag i statsvitenskap (1995), doktorgrad i samfunnsøkonomi (2006), og mastergrad i rettsvitenskap (2018), de tre siste fra Universitetet i Oslo. Han har arbeidet for Norges Bank med pengepolitikk og investeringer (1986-2002), og for Finansdepartementet (2002-2003) med rammene for investeringer for Oljefondet. 

Røste arbeider ved NTNU i Trondheim hvor han har vært siden 2003, som førsteamanuensis og siden professor. Han har vært gjesteforsker ved University of California Berkeley, stipendiat ved Handelshøyskolen BI, og har særlig forsket på politisk økonomi, herunder vekst og utvikling med vekt på institusjoner. Han har undervist i bl. a. offentlig politikk og administrasjon, globalisering, EU-EØS, evaluering og vekst-utvikling.

Bibliografi 
 2023 - Ole Bjørn Røste: Politikk og økonomi for statsvitere 3. utg., Trondheim: Utsiden as. ISBN 8269333417, 9788269333411 
 2021 - Ole Bjørn Røste: Norway's Sovereign Wealth Fund. Sustainable Investment of Natural Resource Revenues, Springer Nature International Publishers, ISBN 978-3-030-74106-8, Series ISSN 0929-127X - published 21 July 2021 - see https://link.springer.com/book/10.1007/978-3-030-74107-5
2013 - Ole Bjørn Røste: Økonomi og politikk for samfunnsvitere, Oslo: Gyldendal Akademisk, ISBN/EAN: 9788205458475
 2013 - Ole Bjørn Røste: Politikk og økonomi for statsvitere 2. utg., Oslo: Gyldendal Akademisk, ISBN/EAN: 9788205458406
 2008 – Ole Bjørn Røste: Monetary policy and macroeconomic stabilization: the roles of optimum currency areas, sacrifice ratios, and labor market adjustment, New Brunswick, N.J.: Transaction Publishers, ISBN 978-1-4128-0748-7,  ISBN 1-4128-0748-4
 2008 – Ole Bjørn Røste: Politikk og økonomi: for statsvitere, Oslo: Gyldendal Akademisk, ISBN 978-82-05-38154-4
 1999 – Arne Jon Isachsen og Ole Bjørn Røste (red.): Euroen og den norske kronens skjebne, Bergen: Fagbokforlaget, ISBN 82-7674-485-0

Referanser

Eksterne lenker 
 Ole Bjørn Røste  - NTNU

Norske siviløkonomer fra NHH
Norske statsvitere
Norske samfunnsøkonomer
Vitenskapelig ansatte ved NTNU